ছাত্ৰীক ধৰ্ষণৰ অপচেষ্টা! গ্ৰেপ্তাৰ ৬৩ বছৰীয়া শিক্ষক Prag News : Best Assamese News Channel, Latest Assam News Live Today , North East Breaking News\nছাত্ৰীক ধৰ্ষণৰ অপচেষ্টা! গ্ৰেপ্তাৰ ৬৩ বছৰীয়া শিক্ষক\nশিলচৰঃ শিক্ষকৰ দৰে পবিত্ৰ বৃত্তিক নিজ কুকৰ্মেৰে অপবিত্ৰ কৰিলে শিলচৰৰ এজন শিক্ষকে। ৯ বছৰীয়া এগৰাকী ছাত্ৰীক ধৰ্ষণৰ অপচেষ্টাৰ অভিযোগত গ্ৰেপ্তাৰ হৈছে শ্যামসুন্দৰ দেৱ নামৰ সংগীতৰ এজন শিক্ষক। জঘন্য এই ঘটনাটো সংঘটিত হৈছে শিলচৰ ৰংপুৰৰ আঙ্গাৰজুৰ অঞ্চলত। ভুক্তভোগী ছাত্ৰীগৰাকীৰ অভিভাৱকে দাখিল কৰা এজেহাৰৰ ভিত্তিতে তেওঁলোকৰ ৯বছৰীয়া কন্যাই দীৰ্ঘদিনৰেপৰা এলেকাৰ শ্যামসুন্দৰ দেৱ নামৰ এজন সংগীত শিক্ষকৰ ওচৰত সংগীতৰ শিক্ষা গ্ৰহণ কৰি আহিছে।\nকিন্তু হঠাৎ সোমবাৰে তেওঁলোকৰ ৯বছৰীয়া ছোৱালীজনীয়ে সংগীত শিক্ষাগ্ৰহণ কৰিবলৈ যোৱাৰ ক্ষেত্ৰত আপত্তি জনায়। পিছে পিতৃ-মাতৃয়ে নিজ ছোৱালীগৰাকীৰ পৰা ঘটনা সন্দৰ্ভত জানিবলৈ চেষ্টা কৰাত কন্যাগৰাকীয়ে কয় যে, সংগীতশিক্ষা গ্ৰহণ কৰিবলৈ যোৱাৰ পাছত শিক্ষকজনে তেওঁৰ লগত কুকৰ্ম কৰাৰ চেষ্টা চলাইছিল।\nএই ঘটনা পোহৰলৈ অহাৰ পাছত ভুক্তভোগী কন্যাগৰাকীৰ পিতৃ-মাতৃয়ে শিক্ষক শ্যামসুন্দৰ দেৱৰ ঘৰত গৈ লম্পট শিক্ষকজনক কৰায়ত্ত কৰি খবৰ দিয়ে আৰক্ষীক। আৰু আৰক্ষীয়ে আটক কৰে লম্পট শিক্ষক শ্যামসুন্দৰ দেৱক। ইপিনে এই সমস্ত ঘটনা লৈ শিশু-কন্যাৰ মাতৃয়ে ৰংপুৰ আৰক্ষীয়ে শিক্ষক শ্যামসুন্দৰ দেৱৰ বিৰুদ্ধে এক গোচৰ ৰুজু কৰিছে।
